Īspirkstu cīruļi

Īspirkstu cīruļi (Calandrella) ir cīruļu dzimtas (Alaudidae) putnu ģints, kas apvieno 6 mūsdienās dzīvojošas dziedātājputnu sugas.World Bird List: Nicators, reedling & larks, 2020 Sastopamas Āfrikā un Āzijā. Viena suga — īspirkstu cīrulis (Calandrella brachydactyla) — sastopams arī Eiropā.

 Latvijā 
Latvijā novērota viena īspirkstu cīruļu ģints suga — īspirkstu cīrulis (vienu reizi 2020. gada 24. aprīlī).LOB: Pirmo reizi Latvijā novērots īspirkstu cīrulis Tuvākās zināmās ligzdošanas vietas atrodas aptuveni 1000 km uz dienvidaustrumiem (Ukrainas ziemeļu daļā).

 Kopīgās īpašības 
Īspirkstu cīruļi mājo sausās, smilšainās biomās. Vairākas sugas sastopamas tuksnešu malās un arī pašos tuksnešos. Apspalvojums gaiši pelēks vai smilšu dzeltenbrūns, tādējādi putns saplūst ar apkārtējo vidi. Vēders gaišs, vienkrāsains, mugura un galva tumšāka un raibumota.Encyclopedia: Lark Knābis īss un konisks, atgādina žubītes knābi, bet ir smalkāks. Īspirkstu cīruļi ir visēdāji, galvenokārt barojas ar sēklām.Larks (Alaudidae) Ārpus vairošanās sezonas uzturas lielos baros.

 Sistemātika 
Īspirkstu cīruļu ģints (Calandrella)
Arābijas rudgalvas cīrulis (Calandrella eremica)
Blanforda cīrulis (Calandrella blanfordi)
Īspirkstu cīrulis (Calandrella brachydactyla)
Mongolijas īspirkstu cīrulis (Calandrella dukhunensis)
Rudgalvas cīrulis (Calandrella cinerea)
Tievknābja cīrulis (Calandrella acutirostris)

 Atsauces 

 Ārējās saites 
Xenus-Canto: Genus Calandrella
Genus Calandrella
Multiple instances of paraphyletic species and cryptic taxa revealed by mitochondrial and nuclear RAD data for Calandrella larks (Aves: Alaudidae)


Kategorija:Cīruļu dzimta